Ehdotus: neuvoston asetus Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun asetuksen (EY) N:o 1257/1999 muuttamisesta /* KOM/2004/0652 lopull. - CNS 2004/0234 */





Ehdotus: NEUVOSTON ASETUS Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun asetuksen (EY) N:o 1257/1999 muuttamisesta (komission esittämä) PERUSTELUT Tällä neuvoston asetusehdotuksella muutetaan neuvoston asetuksen (EY) N:o 1257/1999 47 a artiklaa. Muutoksen tarkoituksena on välttää erilainen kohtelu yhteisön, sellaisena kuin se oli 30 päivänä huhtikuuta 2004, jäsenvaltioiden ja 1 päivänä toukokuuta 2004 liittyneiden jäsenvaltioiden välillä viimeksi mainittuihin jäsenvaltioihin sovellettavan maatalouden ympäristötoimenpiteiden rahoituksen osalta. Rahoitusosuus yhdenmukaistetaan liittymispäivästä (1 päivästä toukokuuta 2004) alkaen yhteisön, sellaisena kuin se oli 30 päivänä huhtikuuta 2004, jäsenvaltioihin sovellettavan osuuden kanssa. Ehdotetusta toimenpiteestä ei aiheudu lisämenoja yhteisön talousarvioon. 2004/0234(CNS) Ehdotus: NEUVOSTON ASETUS Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun asetuksen (EY) N:o 1257/1999 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 36 ja 37 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: (1) Neuvoston asetuksen (EY) N:o 1257/1999 [1], sellaisena kuin se on muutettuna asetuksella (EY) N:o 1783/2003 [2], 47 artiklan 2 kohdan toisen alakohdan kolmannessa luetelmakohdassa säädetään, että yhteisön rahoitusosuus maatalouden ympäristötoimenpiteisiin voi olla 85 prosenttia tavoite 1 -alueilla ja 60 prosenttia muilla alueilla. [1] EYVL L 160, 26.6.1999, s. 80. Asetus sellaisena kuin se on viimeksi muutettuna asetuksella (EY) N:o 583/2004 (EUVL L 91, 30.3.2004, s. 1). [2] EUVL L 270, 21.10.2003, s. 70. (2) Asetuksen (EY) N:o 1257/1999 47 a artiklan 3 kohdassa, jossa säädetään rahoitusta koskevista erityissäännöksistä 1 päivänä toukokuuta 2004 yhteisöön liittyneille jäsenvaltioille, täsmennetään, että mainitun asetuksen 47 artiklaa ei sovelleta 47 a artiklan 1 kohdassa tarkoitettuihin toimenpiteisiin, joihin kuuluvat maatalouden ympäristötoimenpiteet. Yhteisön rahoitusosuus näihin toimenpiteisiin voi olla 80 prosenttia tavoite 1 -alueilla 47 b artiklan 1 kohdan mukaisesti. (3) Jotta vältetään erilainen kohtelu yhteisön, sellaisena kuin se oli 30 päivänä huhtikuuta 2004, jäsenvaltioiden ja 1 päivänä toukokuuta 2004 liittyneiden jäsenvaltioiden välillä tavoite 1 -alueiden maatalouden ympäristötoimenpiteiden rahoituksen osalta, olisi yhdenmukaistettava mainitusta liittymispäivästä alkaen kyseisiin viimeksi mainittuihin jäsenvaltioihin sovellettava rahoitusosuus ensinnä mainittuihin jäsenvaltioihin sovellettavan osuuden kanssa asetuksen (EY) N:o 1257/1999 47 artiklan 2 kohdan toisen alakohdan kolmannen luetelmakohdan mukaisesti. (4) Sen vuoksi asetus (EY) N:o 1257/1999 on syytä muuttaa, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1257/1999 47 a artiklan 3 kohdan b alakohta seuraavasti: "b) tämän asetuksen 35 artiklan 1 kohta, 35 artiklan 2 kohdan toinen luetelmakohta, 36 artiklan 2 kohta ja 47 artikla, lukuun ottamatta 2 kohdan toisen alakohdan kolmatta luetelmakohtaa." 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä toukokuuta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja